Εδουάρδο Τορρόχα Μιρέτ

Ο Εδουάρδο Τορρόχα ι Μιρέτ (Eduardo Torroja y Miret) (1899–1961) ήταν Ισπανός αρχιτέκτονας μηχανικός, πρωτοπόρος στο σχεδιασμό κελυφώνων από σκυρόδεμα.

 Βιογραφία 
Γεννήθηκε στη Μαδρίτη το 1899.

Έζησε στην Ισπανία του 1920 η οποία εκείνο τον καιρό προσπαθούσε να ξεπεράσει την οικονομική και πολιτική κρίση. Ενώ η Ισπανία δεν είχε αποθέματα χάλυβα όπως για παράδειγμα η Αγγλία, ο Torroja αναζητούσε νέα υλικά που δεν κόστιζαν πολύ. Έτσι έγινε από τους νεωτεριστές στη χρήση του οπλισμένου σκυροδέματος το οποίο έμαθε όχι μόνο να το χειρίζεται, αλλά και να το ωθεί στα άκρα της αντοχής του.

Το 1923, αφού ολοκλήρωσε τις σπουδές του εργάστηκε στο γραφείο του Jose Eugenio Ribera, ο οποίος ασχολούταν πολύ με το οπλισμένο σκυρόδεμα. 

Το 1927 υπήρξε μέλος του Συμβουλίου για την κατασκευή του πανεπιστημίου Ciudad στη Μαδρίτη. Εκεί ήρθε σε επαφή με τους κορυφαίους αρχιτέκτονες της εποχής, γεγονός το οποίο τον ώθησε να αναπτύξει τα αισθητικά του κριτήρια. Στη συνέχεια, ανάλαβε δικά του έργα που τον έκαναν γνωστό όπως η Αγορά της Algeciras, το αθλητικό κέντρο  Frontón Recoletos και το ιπποδρόμιο La Zarzuela. 

To 1932 κέρδισε το εθνικό βραβείο αρχιτεκτονικής. 

Το 1934 ίδρυσε το Ινστιτούτο αρμόδιο για θέματα κατασκευής. 

Το 1939 ξεκίνησε να διδάσκει, κάνοντας διαλέξεις και μαθήματα σε όλο τον κόσμο.

Το 1958 ολοκλήρωσε δύο βιβλία με τίτλους «Η Φιλοσοφία των Κατασκευών» και «Οι Κατασκευές του Eduardo Torroja: Μια Αυτοβιογραφία Κατασκευαστικών Επιτευγμάτων».

Πέθανε στο γραφείο του το 1961.

Πίστευε πως κάθε κατασκευή πρέπει να συμφωνεί με την προσωπικότητα του σχεδιαστή της. Κάθε συστροφή της κατασκευής αντανακλά ένα σημαντικό γεγονός στη ζωή του σχεδιαστή. Ο Torroya ανέπτυξε νέους τρόπους προκειμένου να αναλύει τις κατασκευές, όπως και τρόπους για να αυξήσει την αντοχή τους χωρίς να χάνουν την αισθητική τους. Επιπλέον, έδειξε ενδιαφέρον σε μορφές τέχνης που τον ενέπνεαν και συχνά, συγκεκριμένα έργα τέχνης ενσωματώνονται στα οράματα και στις ιδέες του.

 Έργα 
Τα πιο γνωστά έργα του είναι:

 Το Υδραγωγείο στο Tempul της Ισπανίας, μια καλωδιωτή κατασκευή το 1926
 Το Guadalete, στην πόλη Jerez de la Frontera της Ισπανίας, στο οποίο χρησιμοποίησε τη μέθοδο των προεντεταμένων δοκών
 Το κελυφωτό στέγαστρο από μπετόν στην αγορά της πόλης Algeciras κοντά στο Γιβραλτάρ, στην Ισπανία το 1933 σε συνεργασία με τον Manuel Sánchez Arcas
 Το υδραγωγείο με λεπτό κέλυφος στην πόλη Fedala
 Το στέγαστρο του ιπποδρομίου Zarzuela στη Μαδρίτη το 1935, μια κατασκευή προβόλου από οπλισμένο σκυρόδεμα σε συνεργασία με τους Martín Dominguez και Carlos Arniches
 Το αθλητικό κέντρο Fronton Recoletos στη Μαδρίτη
 Η γέφυρα San Telmo στη Σεβίλλη
 Οι πυλώνες της μεταλλικής γέφυρας στο Sancti-Petri στο Cadiz της Ισπανίας, σε συνεργασία με τον Jose Eugenio Ribera (1926)
 Το στέγαστρο του ποδοσφαιρικού γηπέδου της Βαρκελώνης το οποίο σχεδίασε το 1943, στο οποίο χρησιμοποίησε το χάλυβα με ιδιαίτερο ζήλο σε συνεργασία με τον J. M. Sagnier

Είναι ο σχεδιαστής πολλών καινοτόμων κατασκευών σε όλο τον κόσμο, όπως στο Μαρόκο και τη Λατινική Αμερική.

Παραπομπές

 Βιβλιογραφία 
 http://www.spainisculture.com/en/artistas_creadores/eduardo_torroja_miret.html 
 http://anengineersaspect.blogspot.gr/2012/09/42-eduardo-torroja-y-miret-structures.htmlhttp://anengineersaspect.blogspot.gr/2012/09/42-eduardo-torroja-y-miret-structures.html
 http://www.britannica.com/EBchecked/topic/600171/Eduardo-Torroja
 http://www.fundacioneduardotorroja.org/index.php/en/
 http://www.ietcc.csic.es/index.php/en/general-information/brief-chronicle/eduardo-torroja
 "Μοντέρνα Αρχιτεκτονική" Kenneth Frampton

Εξωτερικοί σύνδεσμοι


Κατηγορία:Ισπανοί αρχιτέκτονες
Κατηγορία:Ισπανοί πολιτικοί μηχανικοί